**Tisztelt ingatlan tulajdonos!**

2020. március 31-ig kell talajterhelési díj bevallást benyújtani és az abban bevallott összeget megfizetni azon kibocsátóknak, akik a szennyvízcsatorna-hálózatra még nem kötöttek rá.

Bevallási nyomtatvány a honlapról letölthető, illetve az adóirodában kérhető. A bevallott összeget Üllés Nagyközségi Önkormányzat Talajterhelési díj 11735005-15354099-03920000 számú számlájára kell átutalással vagy az adóirodában beszerezhető csekken megfizetni.

A kibocsátó által beadott bevallásokat az önkormányzati adóhatóság a szolgáltató (Alföldvíz Zrt.) által közölt adatszolgáltatás alapján ellenőrzi.

Kérem az érintetteket a bevallás határidőben történő benyújtására.

Dr. Borbás Zsuzsanna jegyző